S umata tettwaxdem i teslit yerna d tin icebḥen s waṭas trennu-as sser d d cbaḥa. Akken id aɣd-yenna umselɣuy Mass : Kamel.K « dakken taɛeṣṣabt-agi tesɛa taqṣiḍt ttalsen-tt-id wat zik, belli yiwen n uḥeddad i-as-ixeddmen tajmilt i yelli-s . Imi ma nuɣal ɣer zik imdanen akk d igellilen. Tislit miara teffeɣ seg uxxam n baba-s, mačči d tinna ara yawin lqec ad tt-id yesbegnend taɛeṣsabt-agi i d lebyan. Akken daɣen miara ad ruḥen inebgawen ɣer tmaɣra, ad ɛeqlen tislit ger telmeẓyin s tɛeṣṣabt-nni i telsa. Seg yimiren teqqim d ansay ger wansayen, di tmetti n leqbayel .